પાકિસ્તાનના ભૂતપૂર્વ સ્ટાર ક્રિકેટ ખેલાડી અને હાલમાં પાકિસ્તાન તહેરીકે ઇન્સાફ પાર્ટીના વડા ઇમરાન ખાને આજે પાકિસ્તાનના વડાપ્રધાન તરીકે શપથ લીધા હતા. કાળા રંગન શેરવાનીમાં ઇમરાન ખાને શપથ લીધા હતા. ઉર્દુમાં ઇમરાને શપથ લીધા હતા. નવી ચૂંટાયેલી સંસદથી ટેકો મળ્યા બાદ ઈમરાન ખાને આજે વડાપ્રધાન તરીકે શપથ લીધા હતા. પાટનગરમાં પ્રમુખના આવાસ ખાતે આ શપથવિધિ યોજાઈ હતી. હકાલપટ્ટી કરવામાં આવેલા પાકિસ્તાની મુસ્લિમ લીગ (પીએમએલ-એન) અને પાકિસ્તાન પીપલ્સ પાર્ટી વચ્ચે સતત લીડરશીપમાં ફેરફારના દશકોનો આની સાથે અંત આવી ગયો છે. વચ્ચેના ગાળામાં સેનાનું શાસન પણ રહ્યું હતું. ૬૫ વર્ષીય ઈમરાન ખાનને પ્રમુખ મમનુન હુસૈને શપથ લેવડાવ્યા હતા.